Ferjekort

Ferjekortet var et rabattkort som kunne brukes på tvers av ferjeselskap i alle samband som var omfattet av ordningen. Kortet kunne kjøpes på ferja, og påfylling måtte gjøres hos ferjeselskapet kortet ble kjøpt hos. Ferjekortet ble introdusert i Møre og Romsdal i oktober 2009, som testfylke for det nye kortsystemet. Dette etter at arbeidet med et felles nasjonalt rabattkort hadde pågått i årevis.Ferjekortet ble erstattet av AutoPASS for ferje da AutoPASS ble innført på ferjer fra 1. januar 2019.  Eksisterende ferjekort kunne benyttes i en overgangsperiode på 6 måneder fra oppstartsdato av AutoPASS for ferje. AutoPASS for ferje konseptet erstattet den gamle ordningen med verdikort og storbrukerkort og gjelder altså på de samme ferjesambandene som ferjekortene, i tillegg til ferjesambandet Flakk - Rørvik.Verdikort kunne fylles på t.o.m. 31. mars 2019 og brukes frem til 30. juni 2019, men på brikkesamband kunne gamle ferjekort kun brukes t.o.m. 31. januar 2019. Storbrukerkort kunne brukes frem til 31. mars 2019. Etter dette må man betale for ferjeoverfarten enten med AutoPASS-brikke eller AutoPASS-ferjekort.Overgangen til Autopass har vært preget av uklar informasjon som har medført problemer i oppstarten. Reisende som setter igjen bilen vil i noen tilfeller få høyere utgifter med reisen enn om de hadde hatt bilen med seg slik rabattsystemet er lagt opp. 


== Typer Ferjekort ==


=== Verdikort ===
Kjøretøy var delt inn i tre kategorier, kjøretøy inntil 8 meter, kjøretøy mellom 8 og 17 meter, og kjøretøy over 17 meter. Alle kategoriene fikk 50% rabatt ved forskuddsbetaling, på henholdsvis 3.300 kr, 13.200 kr og 25.000 kr.
Det fantes også verdikort for person som gav 17% rabatt ved forskudd på minst 330 kr.


=== Storbrukerkort ===
Det ble tilbudt storbrukerkort til busser og kombinerte biler i konsesjonerte ruter, samt for helt spesielle transporter. Ved forskuddsbetaling ble det gitt følgende rabatter:

For busser og kombinerte biler som i konsesjonerte ruter, ble det gitt 50 % rabatt for kjøretøyet og 17 % rabatt for passasjerene
For spesielle transporter ble det gitt 40 % rabatt på kjøretøyet


== Samband ==
Ferjekort kunne brukes i fylkene: Møre og Romsdal, Sogn og Fjordane, Hordaland, Rogaland (unntatt ferja til Utsira), Vest-Agder, Trøndelag (Norled sine samband: Brekstad–Valset og Levanger–Hoksta) og Finnmark (Fjord1 MRF sitt samband: Hasvik–Øksfjord–Tverrfjord)Følgende samband var omfattet av det nasjonale ferjekortet per april 2018: 


== AutoPASS for ferje ==
Statens vegvesen innførte AutoPASS-regulativ som betalingsmiddel den 1. januar 2019. AutoPASS-regulativ for ferjetakster gjelder for alle riksvegferjesamband der AutoPASS-brikkebetaling er innført, unntatt ferjesambandet Moss-Horten som har eget takstregulativ.Trafikanter kan tegne rabattavtale, og man kan betale med AutoPASS-ferjekort eller AutoPASS-brikker på de ferjesambandene som har innført det. Med gyldig AutoPASS-brikke uten rabattavtale gis det 10% rabatt på ferjer. Ved behov får kan man få tilsendt et AutoPASS-ferjekort til bruk på de sambandene som er omfattet av den nasjonale ferjekortordningen, hvor AutoPASS-brikkebetaling ikke er innført. For å oppnå rabatter kreves det forhåndsinnbetaling til AutoPASS-ferjekonto.AutoPASS-ferjekonto er en nettbasert selvbetjeningsløsning som håndterer alle ferjetransaksjoner, uavhengig av om det betales med brikke eller AutoPASS-ferjekort. Ved å betale inn et forskuddsbeløp, får man høyere rabatt ved overfart:

Privatkunder: 50% rabatt
Firmakunder: 40% rabatt


=== Samband ===
På følgende samband er det bli innført betaling med AutoPASS-ferjekonto


==== AutoPASS-brikke ====


==== AutoPASS-ferjekort ====


== Referanser ==


== Eksterne lenker ==
Ferjekort.no
autopassferje.no